આજે ફૅન્સીમાં સૌથી વધારે તમને વુડન ઘડિયાળમાં વરાઇટી જોવા મળે છે જેમાં તમને અનેક ડિઝાઇનો જોવા મળશે. એમાં સૌથી ફેમસ છે ફોટોફ્રેમવાળી ડિઝાઇન. એમાં તમે ઇચ્છો ત્યારે ફોટો બદલી શકો છો. આ સિવાય આમાં તમને ચોરસના શેપમાં ઘડિયાળ જોવા મળશે જેમાં એક પછી એક વુડનની પટ્ટીઓ હોય છે. એ સિવાય ઝાડના કાપેલા થડના ઉપરના ભાગ જેવી ડિઝાઇન, સફરજન જેવી ડિઝાઇન, હાર્ટ શેપની ડિઝાઇન, લાકડાના ડિશ જેવી ડિઝાઇન, મશરૂમની ડિઝાઇન, આઉલની ડિઝાઇન, ઝાડના થડ જેવી ડિઝાઇન, સૂરજના શેપની ડિઝાઇન તમારું મન મોહી લેશે. અમુક વુડન ક્લૉકમાં માત્ર નંબર પણ લખેલા હોય છે.